గీతా మాధురి

శొంఠి గీతా మాధురి  ఒక తెలుగు సినీ గాయని. తెలుగు సినిమాలలో అనేక శ్రావ్యమైన పాటలు పాడింది. నచ్చావులే(2008) సినిమాలో ఆమె పాడిన నిన్నే నిన్నే పాటతో ఎంతో ప్రాచుర్యం సంపాదించుకుంది. ఈ పాటకుగాను మొదటి నంది అవార్డు అందుకుంది. మాటీవిలో ప్రసారమైన సూపర్ సింగర్ అనే షో లో కూడా ఆమె పాల్గొంది.

 నేపథ్యం 
గీతా మాధురి తల్లిదండ్రులు ప్రభాకర్, లక్ష్మిలకు ఆమె ఏకైక సంతానం. ఆమె తండ్రి ప్రభాకర్ ఎస్‌బీహెచ్ బ్యాంక్ లో పనిచేస్తున్నారు. వారిది గోదావరి ప్రాంతానికి చెందిన కుటుంబం. ఆమె చాలా చిన్న వయసులోనే హైదరాబాద్ కు మారిపోయారు. ఆమె ప్రాథమిక విద్య హైదరాబాద్, వనస్థలిపురం లోని లయోలా పాఠశాల లో చదువుకున్నారు. చిన్నప్పటి నుంచే  ఆమె సంగీతం అభ్యసించడం మొదలుపెట్టారు. లిటిల్ మ్యుజిషియన్స్ అకాడమీలో కచ్చర్లకోట పద్మావతి, రామాచారిల వద్ద చిన్న వయసు నుండే శాస్త్రీయ, సినీ, లలిత సంగీతాలలో శిక్షణ పొందారు గీత. ఈటీవి  లో ప్రసారమైన "సై సింగర్స్ ఛాలెంజ్ "లో ఆమె ఫైనలిస్ట్ గా నిలిచింది.

కులశేఖర్ దర్శకత్వం వహించిన ప్రేమలేఖ రాశా సినిమాలోని ఒక పాటతో ఆమె సినీ రంగప్రవేశం చేశారు.

 వివాహం 
గీతామాధురి వివాహం నటుడు నందుతో  9 ఫిబ్రవరి 2014 న  హైదరాబాద్, నాగోల్ లోని  శుభం కన్వెన్షన్ లో జరిగింది.  వారికీ కూతురు దాక్షాయ‌ణి, కుమారుడు ధృవధీర్‌ తారక్‌ ఉన్నారు.

నందు 100% లవ్(2011) సినిమాలో ఆజిత్ గా ప్రాచుర్యం పొందారు. వీరిద్దరూ కలసి అదితి  అనే లఘు చిత్రం(షార్ట్ ఫిలిం)లో కథానాయకుడు, కథానాయికగా నటించారు. ఈ సందర్భంలో వీరిరువురి మధ్య ప్రేమ చిగురించింది. ఇరువైపుల పెద్దలు ఈ ప్రేమకు అంగీకారం తెలిపారు.

డిస్కోగ్రఫీ

 నంది ఉత్తమ నేపధ్యగాయని పురస్కారము 
 2008లో చిరుత లోని చమ్‌కా చమ్‌కా  పాటకు మా టీవీ ఉత్తమ నేపధ్యగాయని పురస్కారము.
 2009 లో నచ్చావులే చిత్రానికి గానూ ఉత్తమ నేపధ్యగాయనిగా సంతోషం పురస్కారము .
2010 లో ఏక్ నిరంజన్ లోని గుండెల్లో గిటార్  పాటకు గానూ సౌత్ స్కోప్ పురస్కారము.
 నంది పురస్కారం - 2012 నంది పురస్కారాలు: ఉత్తమ గాయని (ఎదలో నదిలాగా - గుడ్ మార్నింగ్)

మూలాలు

వర్గం:1985 జననాలు
వర్గం:తెలుగువారిలో సంగీతకారులు
వర్గం:తెలుగు సినిమా నేపథ్యగాయకులు
వర్గం:నంది ఉత్తమ నేపథ్య గాయనీమణులు
వర్గం:తెలుగు సినిమా డబ్బింగు కళాకారిణులు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:తెలుగు సినిమా మహిళా నేపథ్య గాయకులు